Teha pole midagi, elan seekord linnast 30 kilomeetri kaugusel, mingis nõmedas "välismaalaste" hotellis. Vaatan uudistesaadet ВЕСТИ, kanalilt РОССИЯ. Ei midagi erilist: Tatarstanis rööviti poiss ja nõuti tema eest poolteist miljonit rubla lunaraha. Peterburgis on vesi tõusnud 2.25, puud murduvad, on vigastatuid jne. Kui muust pole  kirjutada, siis aitab välja Eesti Aljoša - Eesti fašistid tahavad maha võtta tuhandetele ja tuhandetele (ja mitte ainult Eesti) vabastajatele pühendatud ausamba. Lisaks ei hooli nad tõsimeelsete Eestlaste arvamusest - igatahes ütleb Ain Seppik selges vene keeles, et paljude Eestlaste arvates peaks ausammas jääma sinna, kus on. Negatiivne kangelane on seekord Andrus Ansip.